Юрматы (хоккей клубы)

«Юрматы» хоккей клубы — Башҡортостандың Салауат ҡалаһында 2008 йылда шайбалы хоккей буйынса профессиональ команда. 2008—2009 йылдарҙа Рәсәй чемпионатының Икенсе лигаһында уйнай, ә 2009—2011 йылдарҙа Беренсе лигала сығыш яһай. 2010 йылда «Волга буйы» дивизионында чемпион була, ә киләһе йылда шул уҡ зонала даими чемпионатты еңә. 

«Юрматы» үҙенең уйындарын 1 500 кеше һыйҙырған Салауат спорт-концерт комплексында үткәрә ине. 2011 йылда команда таратыла.

 Тарихы 
«Юрматы» хоккей клубы 2008 йылда Салауатта ойошторола. Салауат, Стәрлетамаҡ яҡтарында йәшәгән башҡорттарҙың иң эре һәм боронғо Юрматы ырыуының иҫтәлегенә командаға шундай исем бирәләр. Тәүге йылда команда республика беренселегендә сығыш яһаған «Алмаз» хоккей клубы һәм урындағы тәрбиәләнеүселәр нигеҙендә төҙөлә. Баш тренер итеп Виталий Колпаков ҡуйыла. Үҙенең тәүге миҙгелендә «Юрматы» Рәсәй чемпионаты икенсе лигаһының «Урал — Көнбайыш Себер» регионы составында була. Салауат хоккейсылары даими миҙгелдең 28 осрашыуында 20 мәрәй йыя, алтынсы урынды яулайҙар һәм плей-офф уйындарына эләгә алмайҙар.

2008/09 йылдар миҙгеле тамамланғас, Рәсәй чемпионаттарында икенсе лига тарҡала һәм «Юрматы» беренсе лигаға күсә«Юрматы» хоккей клубы. Яңы миҙгел алдынан команданың составы тулыһынса алмашына. Тик капитан Дмитрий Холепа ғына тороп ҡала. «Юрматы» составына бик күп тәжрибәле һәм көслө уйынсы килә. Шуға күрә команданың һөҙөмтәләре лә яҡшыра. 2009/10 йылдар миҙгеленең беренсе этабын «Волга буйы» дивизионында «Юрматы» икенсе урында тамамлай. Шунан 1-6-cы урындар өсөн уйындарҙа Салауат хоккейсылары беренсе урынға үрләйҙәр һәм плей-оффҡа эләгәләр. Сирекфиналда улар «ЦСК ВВС-2» командаһынан көслөрәк булалар. Артабан ярымфиналда Медногорск ҡалаһынан «Металлург» хоккей клубын «Юрматы» серияла 3-1 иҫәбе менән ота һәм дивизиондың финалына сыға. Ә финалда бөтә биш уйында үткәрелә. Хәл иткес бишенсе уйын Салауатта үтә, һәм «Юрматы» хоккейсыһы Альберт Килдеев «алтын» голды уйындың төп ваҡыт бөтөүөнә биш минут ҡалғанда керетә. «Юрматы» хоккей клубы үҙенең икенсе йылына Рәсәй чемпионаты беренсе лигаһының «Волга буйы» дивизионы чемпионы исемен яулай.

2010/2011 йылдар миҙгеле «Юрматы» профессиональ хоккей клубы өсөн генә түгел, ә бөтә Рәсәй беренселеге беренсе лигаһы өсөн һуңғы була. 2011 йылда Рәсәй хоккей лигаһы барлыҡҡа килә. Ә «Юрматы» үҙенең һуңғы миҙгелендә даими чемпионатты үҙ дивизионында тағы ла беренсе урында тамамлай. Плей-оффтың сирекфиналында Нефтекаманан «Торос-2» командаһын дүрт осрашыуҙа үтә. Ә ярымфиналда дивизиондың буласаҡ чемпионы «Прогресс» хоккей клубына серияла 1-3 иҫәбе менән отола һәм көрәштән төшөп ҡала. Миҙгел тамамланғас, «Юрматы» хоккей клубы тарҡала. Төп сәбәбе — беренсе лиганы реформлау. «Волга буйы» дивизионының 13 командаһынан 5-6 ғына ҡалырға тейеш. Рәсәй хоккей федерацияһы Йәштәр хоккей лигаһында клуб яһарға тәҡдим итә. Әммә Салауатта был йәш категорияһында хоккейсылар булмайВ Башкирии хоккей лишился профессиональной команды.

Әлеге ваҡытта Салауатта професиональ командаһы булмаһа ла, ҡалала хоккей буйынса үҫмерҙәр спорт мәктәбе эшләп килә. Шунда йәш буйынса һигеҙ команда бар. Улар хоккей мәктәптәре араһында Рәсәй беренселектәрендә ҡатнаша.

 Сығыш яһауҙар тарихы 
 Миҙгел  У  Е  ӨВЕ  БСЕ  БСО  ӨВО  О  Ш  М  ДУ  Һөҙөмтә 2008/09 288—  16  99—146 20 6Плей-оффҡа эләкмәйҙәр2009/106851141011285—1441641Сирекфиналда еңәләр: 3-2 (ЦСК ВВС-2)Ярымфиналда еңәләр: 3-1 («Металлург»)Финалда еңәләр: 3-2 («Нефтяник-2»)2010/11 544641012299—941491Сирекфиналда еңәләр: 3-1 («Торос-2»)Ярымфиналда еңеләләр: 1-3 («Прогресс»)Бөтәһе150105551129683-384333
Иҫкәрмәләр: У — уйындар һаны, Е — төп ваҡытта еңеүҙәр, ӨВЕ — өҫтәмә ваҡытта еңеүҙәр, БСЕ — булиттар серияһында еңеүҙәр, ӨВО — өҫтәмә ваҡытта отолоуҙар, БСО — буллитар серияһында отолоуҙар, О — төп ваҡытта отолоуҙар, Ш — шайбалар, М — мәрәйҙәр, ДУ — даими миҙгелдә урыны
 Стадион 

Салауат (спорт-концерт комплексы) — Салауат ҡалаһындағы 2007 йылда төҙөлгән күп функциялы спорт комплексы. Комплекс йөҙөү бассейнынан һәм 1350 тамашасылыҡ боҙ стадионынан тора, кәрәк саҡта концерт-холлға әүерелә, бында ике мең ярым кеше һыйҙырыу мөмкинселеге барСправка «Российская газета». Майҙаны 4000 м² булған боҙ һарайы үҙ эсенә 1500 урынлыҡ боҙ аренаһын ала. Кәрәк саҡта 2200 урынлыҡ концерт залына әүерелә, бынан тыш ике фитнес-зал, кафе бар. Комплекстың боҙонда хоккей һәм фигуралы шыуыу бүлектәре тәрбиәләнеүселәренең күнегеүҙәре үтә.
 Бағыусы 
Газпром Нефтехим Салауат — Рәсәйҙә иң эре нефтехимия компанияларҙың береһе «Юрматы» хоккей клубының төп һәм берҙән-бер спонсоры була. 
 Бөтә баш тренерҙар һәм капитандар 

«Юрматы» командаһының бөтә тренерҙары:

 Виталий Колпаков (2008—2010)

«Юрматы» командаһының бөтә капитандары:

 Олег Бартенев (2008—2009)
 Дмитрий Холепа (2009—2010)
 Дмитрий Бордуков (2010—2011)

 Команданың ҡаҙаныштары 
  Рәсәй чемпионатының Беренсе лигаһында Волга буйы дивизионы чемпионы (2009/10).
  Рәсәй чемпионатының Беренсе лигаһында Волга буйы дивизионында даими чемпионат еңеүсеһе (2009/10, 2010/11).
 Ҡыҙыҡлы мәғлүмәт 
 Бер гол да үткәрмәйенсә иң ҙур айырма менән еңеү: 10:0 «Торос-2» Нефтекама (2010/11).
 Иң ҙур айырма менән еңеү: 14:1 «Кристалл-2» Һарытау (2010/11).
 Еңеү килтергән иң һөҙөмтәле уйын:  14:1 «Кристалл-2» Һарытау (2010/11).
 Еңелеү килтергән иң һөҙөмтәле уйын: 6:9 «Газовик-Старт» Ялуторовск (2009/10).
 Бер гол да керетмәйенсә иң ҙур айырма менән еңелеү: 0:4 «Челны» Яр Саллы (2009/10).
 Иң ҙур айырма менән еңелеү: 2:9 «Вагоностроитель» Усть-Катав (2008/09).
 Иң оҙон еңеүҙәр серияһы: 26. Иң оҙон еңелеүҙәр серияһы: 5
 Клуб тарихында бөтә уйынсыларҙа Рәсәй Федерацияһынан була.
 Уйынсылар рекордтары 
 Иң куп уйын үткәргән уйынсы — Сергей Яханов (120).
 Иң күп мәрәй йыйған уйынсы — Сергей Яханов (108).
 Иң куп гол индергән уйынсы — Дмитрий Петрюк (44).
 Билдәле уйынсылар 
 Артур Ғарипов (2009—2011)
 Денис Мотошин (2009—2011)

 Составы 
Бында мәғлүмәт 2010/2011 йылдар миҙгеле буйынса күрһәтелгән.
<big>Ҡапҡасылар№ИлИсемТыуған йыл1Константин Алексеев8 ноябрь, 199620Денис Мотошин1 октябрь, 1991<big>Һаҡсылар№ИлИсемТыуған йыл5Александр Хлыстов21 апрель, 198814Владислав Корнеев30 март, 198117Михаил Шильников28 июнь, 199623Евгений Вагин5 февраль, 198242Тимур Шәкирйәнов21 октябрь, 198343Руслан Чумарин4 март, 198875Артур Ғарипов26 ғинуар, 198577Илдар Хәйретдинов26 ғинуар, 198287Алексей Привалов10 ғинуар, 1987<big>Һөжүмселәр№ИлИсемТыуған йыл9Дмитрий Бордуков 29 апрель, 197910Роберт Мурдускин9 апрель, 198315Азат Шәрипов1 июль, 197816Илдар Һөйөндөков1 май, 198318Сергей Яханов2 июль, 198019Адель Фәтхутдинов8 апрель, 199027Сергей Трифонов6 ғинуар, 198228Дмитрий Петрюк7 апрель, 198829Дмитрий Холепа23 декабрь, 197532Артур Абиев18 ноябрь, 198673Андрей Попов8 март, 197386Иван Бондаренко17 апрель, 198788Александр Поляков5 сентябрь, 1987

 Иҫкәрмәләр 

 Һылтанмалар 
 Рәсми сайт

Категория:Алфавит буйынса хоккей клубтары
Категория:Юрматы (хоккей клубы)
Категория:Салауат спорт клубтары
Категория:Рәсәй хоккей клубтары
Категория:Башҡортостанда хоккей клубтары
Категория:2012 йылда нигеҙләнгән хоккей клубтары